text: Stórur meirluti er fyri eini bindandi føroyskari veðurlagslóg, og annar hvør veljari tekur undir við einum CO2-avgjaldi, vísir ein meiningakanning, sum Spyr.fo hevur gjørt.
text: #000001
text: Føroyar skulu binda seg til seta í verk tiltøk, sum skerja útlátið av veðurlagsgassum. Skerjingar, sum eru settar í verk við lóg og taka støði í tí sonevnda París-sáttmálanum.
text: #000002
text: Hetta er ein av niðurstøðunum í meiningakanning, sum Spyr.fo hevur gjørt fyri Føroya Náttúru- og Umhvørvisfelag (FNU) og Veðurlagslóg NÚ. Kanningin er gjørd í sambandi við løgtingsvalið 8. Desember.
text: #000003
text: Høvuðsmálið við París-sáttmálanum er at halda heimsupphitingina væl undir 2 hitastigum, og helst undir 1,5 hitastig. Hetta er í mun til hitan áðrenn ídnaðarkollveltingina. Longu nú er heimurin hitnaður áleið 1,09 hitastig síðani ídnaðarkollveltingina.
text: #000004
text: Undirtøka fyri veðurlagslóg og CO2-avgjaldi
text: #000005
text: Í Føroyum hava vit sagt okkum taka undir við París-sáttmálanum, men hava ikki vilja bundið okkum til hetta við lóg, sum hevði pliktað okkum til at røkka málinum.
text: #000006
text: Veðurlagslóg NÚ og FNU hava leingi talað fyri, at hetta verður gjørt við lóg, og meirlutin av teimum, sum fara á løgtingsvalið 8. desember, eru samd við okkum.
text: #000007
text: 57 % av teimum spurdu svara, at tey taka undir við, at ein veðurlagslóg verður gjørd, sum tekur støði í Paríssáttmálanum, og sum ásetur bindandi skerjingar av útlátinum av veðurlagsgassum. 17 % eru ósamd. 26 % siga, at tey vita ikki.
text: #000008
text: Stór undirtøka er eisini millum fólk fyri at seta munagóð tiltøk í verk til tess til frama fyri umhvørvið. Annar hvør veljari í meiningakanningini ,50 %, heldur, at ásetast skal eitt CO2-avgjald, sum skal seta ferð á grøna orkuskiftið. 32 % eru ósamd, meðan 18 % siga seg ikki vita. Stabbamyndir eru niðast.
text: #000009
text: Eitt greitt signal til politikararnar
text: #000010
text: Við eini lóg, sum skerjir útlátið av veðurlagsgassum, fara vit at binda okkum til tey mál, sum standa í París-avtaluni. Við hesum tryggja vit, at tað ikki bara verða orð, men verulig átøk til frama fyri umhvørvið.
text: #000012
text: Tí er tað gleðiligt, at veljarin eisini tekur undir við hesum og at áseta eitt CO2-avgjald fyri at seta ferð á orkuskiftið.
text: #000014
text: Hetta er eitt greitt signal til politikararnar, um at gera nakað meira munagott fyri umhvørvið enn tað, sum higartil hevur verið gjørt. Tað er ikki nóg mikið, og tað vóna vit, at valevnini hava í huga, nú vit nærkast endabrestinum av valstríðinum.
text: #000015
text: Sum vit fyrr hava víst á, vísir meiningakanningin eisini, at annar hvør føroyingur hugsar um umhvørvið, tá ið hann fer á val. Og at 76 % halda, at CO2-útlátið skal lækka munandi tey komandi árini.
text: #000016
text: Tað er okkara vón, at politikararnir hava hesi greiðu signal frá veljarunum í huga, nú valstríðið er í hæddini.
text: #000017